মালদহে ফের শুট আউট, খুন তৃণমূল নেতা, আটক ১

মালদহ: মালদহে ফের খুন তৃণমূল নেতা (TMC leader shot in Malda)। ১২ দিনের মাথায় আবার শুট আউট মালদহে। গুলিবিদ্ধ কালিয়াচক ১ নম্বর ব্লকের নওদা যদুপুর তৃণমূলের অঞ্চল সভাপতি বকুল শেখ (Trinamool leader Bakul Sheikh)। গুলিবিদ্ধ হয়ে হাসা শেখ নামে এক তৃণমূল কর্মীর ঘটনাস্থলেই মৃত্যু হয়েছে। অন্যদিকে ঘটনায় আহত আরও এক তৃণমূল কর্মী এসারুদ্দিন শেখ। রক্তাক্ত অবস্থায় তাদের দুজনকে মালদহ মেডিক্যাল কলেজ হাসপাতালে ভর্তি করা হয়েছে। জানা গিয়েছে মঙ্গলবার সকালে কালিয়াচকের নয়াবস্তি এলাকায় ড্রেন ও রাস্তার উদ্বোধন করতে গিয়েছিলেন অঞ্চল সভাপতি বকুল শেখ। অভিযোগ ঠিক সেই সময় তৃণমূলেরই আরও এক গোষ্ঠী আগ্নেয়াস্ত্র নিয়ে তাদের উপর হামলা চালায়। তৃণমূল কর্মী খুনের ঘটনায় আটক করা হয়েছে ১ জনকে। ধৃতের নাম তাহির মোমিন।

১২ দিন আগে এরকমই এক সকালে তৃণমূল নেতা দুলাল সরকারকে (Dulal Sarkar murder case) তাড়া করে গুলি চালায় দুই দুষ্কৃতীরা। ঘটনায় তৃণমূলের টাউন সভাপতিকে গ্রেফতার হয়েছেন। দুলাল সরকার খুনের ঘটনায় বেশ কয়েকজনকে ইতিমধ্যেই গ্রেফতার করা হয়েছে। সিসিটিভি ফুটেজে দেখা যায়, কীভাবে প্রকাশ্যে দুলালের মাথায় গুলি চালানো হয়েছিল। এই ঘটনার ১২ দিনের মাথায় মঙ্গলবার সকালে প্রকাশ্যে গুলি চালিয়ে খুন করা হল কালিয়াচকের ১ নম্বর ব্লকের নওদা যদুপুর তৃণমূলের অঞ্চল সভাপতি বকুল শেখকে। ইতিমধ্যেই কালিয়াচকে গুলি চালানোর ঘটনায় জিজ্ঞাসাবাদের জন্য একজনকে আটক করেছে কালিয়াচক থানার পুলিশ। আটক ব্যক্তির নাম তাহির মোমিন। যদুপুরেরই বাসিন্দা। ঘটনাস্থলে উপস্থিত কালিয়াচকের এসডিপিও ফয়জল রজা, মালদহের এএসপি গ্রামীন আলি আবু বক্কর টিটি, এলাকায় রয়েছে বিশাল পুলিশ বাহিনী।

আরও পড়ুন: অনুব্রতর পায়ে হাত দিয়ে প্রণাম করলেন কাজল

জানা গিয়েছে, মঙ্গলবার সকালে কালিয়াচকের নয়াবস্তি এলাকায় ড্রেন ও রাস্তার উদ্বোধন করতে গিয়েছিলেন অঞ্চল সভাপতি বকুল শেখ। অভিযোগ, ঠিক সেই সময় তৃণমূলেরই অপর এক গোষ্ঠী আগ্নেয়াস্ত্র নিয়ে তাদের উপর হামলা চালায়। গুলিবিদ্ধ হন তৃণমূলের অঞ্চল সভাপতি বকুল শেখ। অঞ্চল সভাপতি বকুল শেখের মাথায় লাগে একটি গুলি সে বর্তমানে আশঙ্কাজনক অবস্থায় রয়েছে। আক্রান্ত হন আরও এক তৃণমূল কর্মী এসারুদ্দিন শেখ ও হাসা শেখ। রক্তাক্ত অবস্থায় তাঁদের উদ্ধার করে হাসপাতালে নিয়ে যাওয়া হয়েছে। মৃত্যু হয়েছে হাসা শেখের। ঘটনাস্থলে পৌঁছেছে বিশাল পুলিশবাহিনী। রাজনৈতিক মহলের মতে তৃণমূলের গোষ্ঠীদ্বন্দ্বের ফলে এই ঘটনা।

অন্য খবর দেখুন